ويكيبيديا مصرى

ويكيپيديا مصرى مشروع موسوعه حره اى حد ممكن بيساهم فى كتابتها و مكتوبه بالمصرىHebdo.ahram.org.eg بطريقه اى مصرى يعرف يقراها. ويكيپيديا مصرى هى النسخه المصرى بتاعة ويكيپيديا. الموسوعه الحره. ويكيپيديا مصرى فيها  مقاله دلوقتى.خاص:احصائيات

ف يونيه 2020, ويكيپيديا مصرى كانت تالت لغه ف ويكيپيديا  بيزورها يوزرز من مصر 961,000 قراية صفحه.Page views by country - Egyptian Arabic Wikipedia, Wikimedia Statistics, read on July 13th 2020

  اللغه  
اللغه المصريه الحديثه او المصرى هى اللغه اللى المصريين بيتكلّموها فى مصر.MugtamaAlmasri alyoum ابتدا تاريخها فى دلتا النيل حوالين بلادها الحضريه زى القاهره و إسكندريه.

اللغه المصريه الحديثه لغه بتتدرس فى جامعات و معاهد كتيره فى العالم و هى لغه بتعترف بيها المنظمه الدوليه للتوحيد القياسى (ISO), و كود اللغه arz بالنسبه لقانون المنظمه الدوليه للتوحيد القياسى (ايزو 639) . كود اللغه اتنشر اول مره فى  ايزو 639-3 اللى  اتنشر يوم 1 فبراير سنة 2007. المصرى لحد دلوقتى مالهاش صفه رسميه من الحكومه المصريه اللى مش بتعترف بيها على انها لغه مستقله. العربى القياسى الحديث و هو تجديد للغه العربى الكلاسيكى. هو اللغه الرسميه فى مصر, بس إبتدا الإهتمام بـ اللغه المحكيّه فى القرن التسعتاشر لما كانت الحركه القوميه المصريه الإستقلاليّه بتعمل نشاط.

 تاريخ 


 نشاط 
يوم    عدد مقالات ويكپپيديا مصرى   مقاله و فيها  صفحة و تعديل و  يوزر متسجل و  يوزر نشيط و  إداريين لستة الويكيپيديات حسب عدد المقالات

 مراحل التطور 

 اقتراح النسخه المصريه (ويكيپيديا مصرى) اتحط على الميتا يوم 30 مارس 2008 
 ويكيپيديا مصرى ابتدت فى الIncubator  فى 2 ابريل 2008.
 اتوافق عليها فى 23 يوليه فى ويكيمانيا 2008 فى إسكندريه.WikinewsIn french lesdebate, Identity syndrome, wikipedia Masry
 ابتدا سايت النسخه المصريه (ويكيپيديا مصرى) الرسمى فى 24 نوفمبر 2008.Academia.edu
 عدد مقالات ويكيپيديا مصرى عدا 100 مقاله فى 6 ديسمبر2008.
 عدد مقالات ويكيپيديا مصرى عدا 200 مقاله فى 21 ديسمبر2008.
 عدد مقالات ويكيپيديا مصرى عدا 500 مقاله فى 22 يناير 2009.Wikimedia News
 عدد مقالات ويكيپيديا مصرى عدا  مقاله فى 31 يناير 2009.
 عدد مقالات ويكيپيديا مصرى عدا  مقاله فى 14 مارس 2009.Meta news 2009
 عدد مقالات ويكيپيديا مصرى عدا  مقاله فى 7 يونيه 2009.
 عدد مقالات ويكيپيديا مصرى عدا  مقاله فى 6 ديسمبر 2009.
 عدد مقالات ويكيپيديا مصرى عدا  مقاله فى 7 مارس 2010.
 عدد مقالات ويكيپيديا مصرى عدا  مقاله يوم 5 مارس 2013.
 عدد مقالات ويكيپيديا مصرى عدا  مقاله يوم 20 ديسمبر 2018.
 عدد مقالات ويكيپيديا مصرى عدا  مقاله يوم 27 نوفمبر 2019.
 عدد مقالات ويكيپيديا مصرى عدا  مقاله يوم 25 ديسمبر 2019.
 عدد مقالات ويكيپيديا مصرى عدا  مقاله يوم 1 يناير 2020.Meta news January 2020
 مقالات ويكيپيديا مصرى عدت  مقاله يوم 6 يناير 2020.
 مقالات ويكيپيديا مصرى عدت  مقاله يوم 11 يناير 2020.
 تعديلات ويكيپيديا مصرى عدت مليون تعديل يوم 14 يناير 2020.
 عدد مقالات ويكيپيديا مصرى عدا  مقاله يوم 17 يناير 2020.
 عدد مقالات ويكيپيديا مصرى عدا  مقاله يوم 24 يناير 2020.
 عدد مقالات ويكيپيديا مصرى عدا  مقاله يوم 1 فبراير سنة 2020.Meta news February 2020
 عدد مقالات ويكيپيديا مصرى عدا  مقاله يوم 2 مارس سنة 2020.Meta news March 2020
 عدد مقالات ويكيپيديا مصرى عدا  مقاله يوم 18 مارس سنة 2020.
 عدد مقالات ويكيپيديا مصرى عدا  مقاله يوم 8 ابريل سنة 2020.Meta news April 2020
 عدد مقالات ويكيپيديا مصرى عدا  مقاله يوم 26 ابريل سنة 2020.
 عدد مقالات ويكيپيديا مصرى عدا  مقاله يوم 11 مايو سنة 2020.Meta news May 2020
 عدد مقالات ويكيپيديا مصرى عدا المليون ( ) مقاله يوم  28 يوليه سنة 2020.Meta News July 2020
 عدد مقالات ويكيپيديا مصرى عدا المليون  و نص ( ) مقاله يوم  26 ديسمبر سنة 2021.Meta News December 2021

 طريقة الكتابه 

طريقة الكتابه مشروحه فى صفحة طريقة الكتابه فى ويكيپيديا مصرى.

ويكيپيديا مصرى مكتوبه بالمصرى اللى بيتكلمه المصريين و مكتوبه زى ما بيكتبوها فى جواباتهم لبعضيهم و فى حياتهم اليوميه. المصريين بيكتبو المصرى فى الروايات, و المسرحيات, و القصايد الشعبيه و كمان فى المجلات الكوميدى و الإعلانات و شوية جرايد. ممكن الكتابه بالمصرى بأى طريقه طالما أى مصرى ممكن يفهمها. ما دام اليوزر يعرف يكتب بالمصرى ممكن انه يكتب اللى يعرفه فى ويكيپيديا مصرى.الاتحاد الكاثوليكى العالمى للصحافة- فرع لبنان 

 رد الفعل 

فیه كلام كتیر حصل عن ويكيپيديا مصرى.NNI Language, identity and Wikipedia: Some perspectives from the Cairo “Wikipedia in the Arab World” workshop  ممكن تلخيص الكلام إن فيه اراء مختلفه, هى اما تأیید او اعتراض او محايده.ShoroukMiddle Esat onlineبرنامج BBC Extra - بى بى سى القسم العربىالساعة التانيه لحلقة BBC ExtraAlmubasher.netAlmubasher.net

 تأیید 

المؤیدین بیقولو ان:مقابلة على البى بى سى عربى مع مؤسس ويكيپيديا مصرى .
 اللغه المصرى لغه مفهومه بيتكلمها ملايين و رمز للمصريين فعلا فى الكلام 
 فيه ناس تحب تكتب باللغه المصرى. و هى لغه مش قاصره او ركيكه, و بيثبتو ده بأمثله زى قصيدة اسم مصر 
 اللغه المصرى معترف بيها فى العالم و ثبت انها مؤهله لويكيپيديا و ويكشينارى.
 اللغه المصرى هى أول لغه بيتعلمها المصريين من ابهاتهم و امهاتهم قبل ما يوصلو سن الخمس سنين.Tutatuta
 المصريين ما بيحتاجوش دروس فى قواعدها و لا فى صرفها و لا نحوها لأنها الاقرب ليهم من كل اللغات. 
 المصرى لغه سهله و بسيطه و متطوره و زى اى لغه حيه بتتطور كل يوم و تطورها نابع من الناس.
 اللغه المصرى ليها قواعد ثابته و مفرداتها كتيره قوى و تطور مفرداتها بيكون عن طريق استيعاب اى مفردات جديده من اى مصدر و تمصيرها بسرعه.
 مافيش حد مجبور انه بيساهم فى ويكيپيديا مصرى.

 اعتراض 

المعترضین على ويكيپيديا مصرى بيقولو:الوكالة العربية للأخبار العلميةالمصريين
 ويكيپيديا مصرى مالهاش لازمه لإن فيه ويكيپيديا عربى.
 اللغه المصرى قاصره و ركيكه.
 اللغه المصرى مالهاش قواعد ثابته و مفرداتها قليله علشان كده فيها كلمات انجليزى كتير. 
 فيه مواضيع حساسه ماينفعش الكلام فيها باللغه المصرى. 
 المصرى بيفهم عربى و لازم توحيد جهود كل العرب فى ويكيپيديا واحده. 
 لو انفتحت ويكيپيديا لكل بلد لغته الرسمى عربى هيكون المشاركين فيها قليلين جدا.
 عدد المقالات عن الپورنو و ممثلى الاباحيه كتير.
 مافيش فايده من ويكيپيديا مصرى علشان المدارس والجامعات بتطلب البحوث والمعلومات والمقالات باللغة العربى الفصحا.

 حياد 

المحايدین بيقولو: 
 ويكيپيديا مصرى لاهاتقدم و لا هتأخر.
 الناس من حقهم يجربو و مش هانخسر حاجه.
 مش صحيح أن ويكيپيديا عربى هاتخسر. 
 المتحمس لويكيپيديا المصرى هو غالبا مش من فئة الناس اللى بيتحمسو لويكيپيديا عربى.

 بحوث اتعملت عن ويكيبيديا مصرى 

رغم إن البحوث عن ويكيبيديا مصرى كانت قليلة فى الأول، بس الاهتمام بيها زاد فى السنين اللى فاتت، خصوص من ناحية اللغة، والهوية، والسياسة. ويكيبيديا مصرى ابتدت سنة 2008، ومن ساعتها بقت مكان مهم لمناقشة حاجات كتير ليها علاقة بالهوية المصرية واللغة. رغم إن ويكيبيديا مصرى مش واخدة نفس الشهرة بتاعة النسخة العربية، بس بقت موضوع مهم للباحثين اللى مهتمين باللغة، والسياسة، والهوية. الموقع بيقدم نموذج مختلف عن فكرة اللغة العربية الموحدة، وبيعكس الصراعات الثقافية والسياسية اللى موجودة فى مصر والمنطقة. من أهم مجالات البحث
 الهوية اللغوية و القومية 

فى دراسة سنة 2023 من زوزانا نابولسي-ماسيلباس اسمها الانفصال اللغوى المصري: دراسة عن ويكيبيديا مصري، اتكلمت فيها عن إزاى ويكيبيديا مصرى بتعبر عن نوع من القومية اللغوية، يعنى بتروج لفكرة إن المصريين ليهم لغة مختلفة عن العربية الفصحى، و ده بيعكس مشاعر قومية مصرية واضحة.NTU
 الخلفية الأيديولوجية 

فى بحث تانى من نفس الباحثة اسمه فرع كامل من المعرفة البديلة، شرحت فيه إن ويكيبيديا مصرى طلعت من أفكار قومية قديمة زى الفرعونية و القومية المصرية الحديثة، و إنها بتستخدم علشان تروج لفكرة إن فيه هوية مصرية منفصلة عن الهوية العربية.Acad
 استخدام اللغة وتوحيدها 

فيه كمان دراسة من إيفان بانوفيتش سنة 2010، اسمه بدايات ويكيبيديا مصري، شاف إن الناس اللى بيكتبوا هناك بيحاولوا يستخدموا العامية المصرية، بس ساعات بيدخلوا الفصحى مع العامية، وده بيبين قد إيه صعب يبقى فيه توحيد للغة مكتوبة بالعامية.NTU.Edu
 الناشطين الرقميين والسياسة 

دكتورة مريم أبو العز كمان كتبت عن الموضوع، وقالت إن ويكيبيديا مصرى جزء من حركة اكبر بتستخدم اللغة علشان تعبر عن الهوية المصرية، خصوص مع ظهور أحزاب زى الحزب المصرى الليبرالى اللى كانو بيدعمو الفكرة دى .Egyptian Linguistic Separatism. A Study in Wikipedia Masri

بقوالب جاهزه 
دراسة حالة عملها الشراني و زمايله لَقَت إن نسبة كبيرة من المقالات في ويكيبيديا بالمصري و كمان ويكيبيديا بالدارجة المغربية كانت معمولة بقوالب جاهزة، خصوصًا المقالات اللي بتتكلم عن الشخصيات و الأماكن. المقالات دي غالبًا ماكانش فيها مراجع، و كانت سطحية جدًا و شكلها شبه بعض. بالعكس، النوع ده من المقالات كان أقل بكتير في ويكيبيديا بالعربي الفصيح و الإنجليزي. علشان يحسّنوا الجودة، الباحثين نزلوا أداة مفتوحة المصدر بتكشف المقالات اللي معمولة بقوالب، و بتشجّع الناس في المجتمع يشاركوا في تنظيف المحتوى. الدراسة قدمت طريقة جديدة لتقييم جودة المقالات في ويكيبيديا اللي لغتها مش مدعومة كويس، و وفرت كمان مجموعة بيانات متوسمة علشان الباحثين و المجتمع يقدروا يستخدموها. النتايج بتاعتها فتحت تاني النقاش حوالين شرعية ويكيبيديا بالعاميات زي المصري و الدارجة، و الاستراتيجية التحريرية بتاعتها، و هل ممكن تكمل على المدى الطويل ولا لأ.Leveraging Corpus Metadata to Detect Template-based Translation: An Exploratory Case Study of the Egyptian Arabic Wikipedia Edition

 مواضيع مرتبطه 
 ويكيپيديا مصرى:أسئله متكرره
 اللغه المصريه الحديثه
 اللغه العربى
 ويكيپيديا عربى
 ويكيپيديا دارجه

 مصادر 

 لينكات برانيه 


مصرى
ويكيبيديا مصرى